PTT คาดกำไรปกติปี 2566 จะปรับลดลง
2 ธันวาคม 2565

PTT คาดกำไรปกติปี 2566 จะปรับลดลง
ผู้บริหารให้แนวทางใหม่แสดงถึงกำไรปกติที่น่าจะปรับลดลงในปี 2566 จากราคาน้ำมัน ค่าการกลั่น ส่วนต่างราคาเคมีภัณฑ์ที่ลดลง ขณะที่ราคาก๊าซยังคงทรงตัว
ส่วนแบ่งกำไรเพิ่มขึ้นจากธุรกิจใหม่ ธุรกิจ S-curve ใหม่ของ PTT ทำผลงานได้ค่อนข้างดี โดยไตรมาส 3/2565 บริษัท Lotus Pharmaceutical ทำกำไรสูงสุดใหม่ (มากกว่า 2 เท่า YoY) จากความสำเร็จของการเปิดตัวยาสามัญใหม่ในตลาดสหรัฐฯ
ขณะเดียวกัน บริษัท Innobic ยังขยายธุรกิจไปสู่ธุรกิจโภชนาการ ซึ่งคาดว่าจะเปิดตัวผลิตภัณฑ์ใหม่ในต้นปี 2566 รวมถึงได้เริ่มเข้าสู่ธุรกิจเวชภัณฑ์และอุปกรณ์ทางการแพทย์
นอกจากนี้ โครงการโรงงานผลิตรถยนต์ไฟฟ้า (EV) PTT-Foxconn ได้เริ่มก่อสร้างแล้วและคาดว่าจะแล้วเสร็จตามกำหนดในปี 2567 ทั้งนี้ PTT ตั้งเป้ากำไรจากธุรกิจ S-curve ใหม่จะเพิ่มเป็น 30% ของกำไรสุทธิทั้งหมดปี 2573
ตั้งเป้าการปล่อยก๊าซเรือนกระจกสุทธิเป็นศูนย์ในปี 2593 บริษัทฯ มีแผนที่จะใช้ 3 กลยุทธ์หลัก ได้แก่ 1) “Pursuit of lower emission” เพื่อลดการปล่อยก๊าซผ่านโครงการเพิ่มประสิทธิภาพและนวัตกรรมใหม่
2) “Portfolio Transform” เพื่อปรับโครงสร้างธุรกิจ
3) “Partnership with nature and Society” เพื่อเพิ่มพื้นที่ป่าไม้และการปลูกป่า
มุมมอง KS
- คงคำแนะนำ “ซื้อ” แต่ปรับราคาเป้าหมายสิ้นปี 2566 ลงเป็น 42.75 บาท เพื่อสะท้อนการปรับลดประมาณการกำไรดังที่กล่าวข้างต้น เราจึงปรับลดราคาเป้าหมายสิ้นปี 2566 ลง 8% เป็น 42.75 บาท จาก 46.0 บาท โดยอิงด้วยวิธี SOTP เช่นเดิม ทั้งนี้ ด้วยผลตอบแทนผู้ถือหุ้นรวม (TSR) ที่ 33% เราจึงคงคำแนะนำ “ซื้อ” PTT โดยเราคิดว่าราคาหุ้นปัจจุบันมี downside ที่จำกัด เนื่องจากหุ้นซื้อขายอิงตาม PBV ที่ไม่แพงที่ 0.81 เท่า หรือเท่ากับ -2x S.D. ขณะเดียวกัน เราคาดว่าอาจเห็นการปรับเพิ่มตัวมูลค่าหุ้นในระยะยาวเมื่อธุรกิจ S-curve เริ่มสร้างส่วนแบ่งกำไรอย่างมีนัยสำคัญ
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #PTT